Sandnes alpinsenter

Sandnes Alpinsenter, eller Sandnesbakken som de fleste kaller den, i Sør-Varanger er norges østligste alpinsenter, beliggende bare 15 kilometer fra den norsk-russiske grensen. Alpinsenteret åpnet driften av heisen sin i desember 2002. Det er heleid av Sandnes Idrettslag og drives i stor grad på dugnad. Per 2022 består anlegget av 650 meter renntrase med 125 meter høydeforskjell, 500 meter heis levert av heisprodusenten Doppelmayr, varmebu og lysanlegg. Leder for skianlegget er Jonas Sjøkvist Karlsbakk.

Før heisen kom var det aktivitet i skibakken på Sandnes i flere tiår. Sandnes Alpinklubb ble stiftet i 1974 og klubben arrangerte flere kretsrenn i slalåm i bakken. På denne tiden og et stykke inn på 1980-årene var det også en enkel heis her, men den ble etter hvert utslitt og demontert. Aktiviteten i alpinklubben er for tiden liten og det meste av klubbens ressurser går med til å opprettholde driften av skiheisen.

 Eksterne lenker 


Kategori:Sport i Sør-Varanger
Kategori:Alpinanlegg i Norge
Kategori:Skianlegg i Finnmark
Kategori:Byggverk i Sør-Varanger